Gudrun

Gudrun er et kvinnenavn av norrøn opprinnelse. Det er dannet av de norrøne ordene guð, «gud», og rún, som kan bety «skjult kunnskap» eller «trofast venn». Navnet er kjent i runeinnskrift som  (kuþrun).

Gudrun har navnedag 24. september i Norge og Sverige, og 7. mars i Finland.

Utbredelse
Guðrún er kjent brukt i fire runeinnskrifter fra vikingtiden, så navnet var kjent, men antakelig ikke blant de mest brukte i Norden på den tiden. Samtidig var Gudrun var et vanlig navn i England før den normanniske invasjonen. 

Gudrun var et vanlig navn i Norge i middelalderen. Over 90 forskjellige personer med navnet er nevnt i Regesta Norvegica. Det var også blant de mest populære navnene på jentebarn i Norge ca. 1890–1930, men har siden falt i popularitet. 

Varianten Guðrún er i dag det mest brukte kvinnenavnet på Island.

|}

Kjente personer med navnet
 Guðrún Helgadóttir (1935–), islandsk barnebokforfatter
 Gudrun Ensslin (1940–1977), tysk terrorist
 Gudrun Cappelen født Knudsen (1910–1997), Skien, norsk motstandskvinne under den 2. verdenskrig, politiker (H) og leder av flere foreninger (bl.a. husmorlag, sanitetsforening, Museets Venner)
 Gudrun Schyman (1948–), svensk politiker
 Gudrun Høie (1970–), norsk bryter (verdensmester i 1989, 1990, 1993 og 1998)
 Gudrun Gut, tysk DJ
 Gudrun Ulltveit, norsk forfatter

Oppdiktede personer
Gudrun er hovedperson i Gudrunkvadene i Den eldre Edda. Ifølge diktene ble brødrene hennes drept av hennes egen ektemann Atle. Hun hevnet seg da ved å ta livet av sønnene hun hadde fått med Atle og lurte ham til å spise hjertene deres før hun drepte ham.

Annen bruk av navnet
 Gudrun i døren og Gudrun på trappen, malerier av Henrik Sørensen
 Gudrun Gisladottir, islandsk tråler som grunnstøtte og sank ved Lofoten i 2002
 Ekstremværet Gudrun som rammet Storbritannia, Danmark og Sverige 7.–8. januar 2005

Referanser

Eksterne lenker 
 

Kvinnenavn
Navn med norrøn opprinnelse